Ego Henricus, Dei gratia Eduensis episcopus, notum facio quod Rogerus de Sinemuro, laudante Pontia, uxore sua, concessit ecclesie Fonteneti, in manu dilecti fratris nostri Arnaudi abbatis, integraliter totum casamentum quod Richardus de Curterabodi ab ipso tenebat in finibus Fraxini, quod idem Richardus eidem ecclesie Fonteneti dederat. Retinuit autem idem Rogerus tantum homines qui de eodem casamento erant, et habuit de beneficio ecclesie decem libras. Actum est hoc per manum Andree Montisbarri domini, quem Rogerus fidejussorem dedit ecclesie, ut hoc donum firmiter servaret. Testes hujus doni sunt: Andreas Montisbarri dominus, Symon de Curtengi, Teobaldus, prior Fontenetensis, Willelmus de Scarleis, Willelmus cellerarius, Hugo de Curterabodi, monachi Fontenetenses.